Trump allermins 'n vars briesie in Amerika | Netwerk24
Trump allermins 'n vars briesie in Amerika
Deur Haai Regtig, Parow 22 Augustus 2019 00:00
Kameeldoring van Danabaai (19.08) reken dat Donald Trump 'n vars briesie is. Ek self ruik egter onraad, of dalk selfs iets anders.
Slaan gerus die definisie van 'n so­siopaat na. Dit pas Trump soos 'n handskoen. Wat hy ook al reg of verkeerd doen – dit is net vir sy eie ego. Etiek of moraliteit speel geen rol nie.
Trump het nie die Amerikaanse ekonomie reggeruk nie. Barack Obama het. Kyk gerus na Amerika se grafiek van sy bruto binnelandse produk oor die laaste tien jaar. Trump het geen versnelling in die ekonomiese groei meegebring nie. Die grafiek het sedert sy toetrede bloot dieselfde koers bly handhaaf. Werkloosheid? Obama het in sy laaste 30 maande meer werkgeleenthede geskep as Trump in sy eerste 30 maande.
Trump ondergrawe stadig maar seker Amerika se aansien. Dis 'n kêrel wat al tydens hul presidentsverkiesing gesê het hy steun "waterboarding" (martelingstegniek). As sulks begrawe hy Amerika se aansien in die wêreld. 'n Vars briesie? Ek ruik iets anders.